Rezumatul Studiului 3 - Unitatea în evanghelie

1. **CĂUTÂND UNITATEA. Galateni 2:1-3.**
   * Învăţătorii falşi care au ajuns în Antiohia au provocat o mare ceartă între Pavel şi Barnaba (Fapte 15:1).
   * Dumnezeu le-a descoperit atunci că era bine ca Pavel, Barnaba şi alţi credincioşi dintre neamuri să călătorească la Ierusalim pentru a încerca să rezolve problema cu apostolii şi prezbiterii (Fapte 15:2).
   * Această întâlnire a fost, iniţial, privată. Însă, prezenţa unor farisei legalişti a dezlănţuit o discuţie publică (Fapte 15:4-5).
   * După lungi deliberări, biserica l-a sprijinit pe Pavel, iar unitatea a fost asigurată … pentru moment (Fapte 15:6-35).
2. **FRAŢI FALŞI. Galateni 2:4-5.**
   * Circumcizia exterioară trebuia să fie un simbol al circumciziei inimii (Deut. 10:16; 30:6; Ier. 4:4; Rom. 2:29). Reprezintă renunţarea la siguranţa de sine şi bizuirea constantă pe Dumnezeu.
   * Totuşi, a face din acest ritual (sau din oricare altul) o cerinţă pentru mântuire înseamnă a jefui sacrificiul lui Hristos de puterea mântuitoare.
   * Consecinţa învăţăturilor fraţilor falşi era schimbarea „slobozeniei pe care o avem în Hristos Isus” pentru sclavie. În ce constă libertatea noastră în Isus? (Ioan 8:33-34; Romani 6:17).
   * Libertatea pentru creştin este posibilitatea de a trăi o viaţă de devotare lui Dumnezeu fără griji. Implică libertatea din a fi sclavi ai propriei noastre naturi, libertate din condamnarea legii şi libertate din puterea morţii.
3. **UNITATE ÎN DIVERSITATE. Galateni 2:6-10.**
   * Lui Petru i-au fost încredinţaţi iudeii, care aveau o foarte puternică bază biblică şi Îl acceptau pe Mesia pe baza a ceea ce le-a fost descoperit în Cuvânt.
   * Pavel era special pregătit pentru ajunge la aceia care nu aveau cunoştinţe anterioare ale adevărului. Lui i s-a încredinţat lucrarea printre neamuri.
   * Deşi prin stiluri diferite, atât Pavel, cât şi Petru sau oricare alt apostol, învăţau un mesaj unanim.
4. **CONFRUNTAREA DIN ANTIOHIA. Galateni 2:11-13.**
   * După viziunea primită de la Dumnezeu, Petru a încetat să mai considere neamurile necurate şi a început să intre în contact cu ele (Fapte 10). Din acest motiv, când a vizitat biserica din Antiohia, Pavel convieţuia cu bucurie cu neamurile.
   * Dar, când au ajuns iudeii din Ierusalim, a încetat să mai aibe de-a face cu ei pentru a le face pe plac celor veniţi. Atitudinea lui ipocrită a fost preluată şi de alţi iudei din biserică.
5. **ÎNFRUNTÂND CONFRUNTAREA. Galateni 2:14.**
   * Problema nu a fost că Petru a mâncat cu musafirii din Ierusalim, ci că a făcut-o îndepărtându-se de neamuri şi negându-le dreptul de a mânca împreună cu ei.
   * Acest lucru a ridicat întrebarea: erau neamurile credincioşi de mâna a doua?
   * Cei mai sensibili, se gândeau să se facă iudei pentru a putea fi pe deplin credincioşi (acceptând doctrina fraţilor falşi).
   * Înfruntarea lui Pavel a fost necesară şi la subiect. Chiar dacă nu ni se spune răspunsul lui Petru, este evident că acesta a acceptat mustrarea şi si-a schimbat atitudinea.
   * Unitatea bisericii, şi Evanghelia înseşi au câştigat.